C 334/142
LT
Europos Sąjungos oficialusis leidinys
2022 9 1
(24)
mokymosi rezultatai Vengrijoje nesiekia Sąjungos vidurkio.
15 metų sulaukusių vaikų pagrindiniai įgūdžiai gerokai prastesni už Sąjungos ir regionų vidurkius ir per pastarąjį dešimtmetį suprastėjo.
Priešingai Europos tendencijoms, per pastarąjį dešimtmetį mokyklos nebaigusių asmenų skaičius nesumažėjo: 2021 m. jis sudarė 12,0 % ir viršijo Sąjungos vidurkį (9,7 %).
Mažiausiai išsivysčiusiuose rajonuose mokyklos nebaigusiųjų daugiau, o tarp romų – šešis kartus daugiau nei tarp ne romų.
Nuo 2010 m. 25–34 metų asmenų, turinčių tretinio mokslo diplomą, dalis padidėjo, tačiau tebėra viena mažiausių Sąjungoje.
Dalyvavimo suaugusiųjų mokymosi programose lygis šiek tiek didesnis nei pusė Sąjungos vidurkio.
Skaitmeniniai įgūdžiai, ypač skurdžiau gyvenančių žmonių, nepakankami.
Dviejuose mažiausias pajamas gaunančiųjų kvartiliuose tik 13 % ir 18 % vengrų turi bent pagrindinius skaitmeni­ nius įgūdžius – tai vienas iš mažiausių procentinių dydžių Sąjungoje.
Palankių sąlygų neturintys mokiniai turi mažai galimybių patekti į aukštojo mokslo įstaigas.
Nelygybė švietimo srityje sumažina socialinio judumo galimy­ bes.
Mažas mokyklų sistemos veiksmingumas ir nešališkumas greičiausiai sietinas su žemu mokymo programų savarankiškumo lygiu, socialinės ir ekonominės įvairovės mokyklose trūkumu ir mažu mokytojų darbo užmokes­ čiu.
Vis didesne problema tampa mokytojų trūkumas.
Nors suvestiniai rodikliai, pvz., mokytojų ir mokinių santykis, didelio trūkumo nerodo, išsamesnė analizė atskleidžia, kad trūksta tam tikrų dalykų, pavyzdžiui, mate­ matikos, gamtos mokslų ir užsienio kalbų mokytojų.
Mokytojų trūkumas taip pat susijęs su mokyklų sistemos susiskaidymu, nes pusėje visų pradinio ir pagrindinio ugdymo mokyklų mokosi po mažiau nei 150 mokinių.
Mokyklos, kuriose palankių sąlygų neturinčių mokinių dalis yra didelė, paprastai ypač nukenčia dėl kvalifikuotų mokytojų trūkumo.
Dėl didelio darbo krūvio ir menko mokytojų darbo užmokesčio, ypač karjeros pradžioje, daugiau nei pusė mokytojų rengimo įstaigų absolventų pasirenka kitą karjerą.
Be to, centralizuotas mokyklų valdymas suteikia mokyklų vadovams ribotą autonomiją ir nedaug mokymo kokybės gerinimo priemonių;
(25)
sveikatos rodikliai atsilieka nuo daugumos kitų valstybių narių rodiklių ir atspindi tiek nesveiką gyvenimo būdą, tiek ribotą sveikatos priežiūros paslaugų teikimo veiksmingumą.
Rūkymo, alkoholio vartojimo sukeliamų sutrikimų ir nutukimo paplitimas yra vienas didžiausių Sąjungoje.
Ankstyvos mirties dėl prastos oro kokybės tikimybė Vengrijoje yra viena iš didžiausių Sąjungoje.
Mirčių, kurių galima išvengti, skaičius yra vienas didžiausių Sąjungoje, iš dalies dėl nepakankamo prevencinio sveikatos tikrinimo ir netinkamo pirminės sveikatos priežiūros valdymo.
Dėl didelio sveikatos priežiūros darbuotojų, ypač bendrosios praktikos gydytojų ir slaugytojų, trūkumo esama didelių galimybės naudotis kokybiškomis sveikatos priežiūros paslaugomis socialinių ir ekonominių skirtumų.
Ligoninių tinklas yra suskaidytas ir jame yra daug ligoninių lovų.
Vengrijoje pacientų hospitalizacijos laikas – ilgiausias visoje Sąjungoje, nes, palyginti su Sąjungos vidurkiu, ambulatorinės chirurgijos procedūromis vis dar naudojamasi retai.
Pastarojo meto reformos paskatino bendrosios praktikos gydytojus bendradarbiauti, o tai pagerins paslaugų teikimą.
Imtasi reikšmingų priemonių siekiant panaikinti privatų atsiskaitymą ir spręsti gydytojų trūkumo prob­ lemą;
(26)
nepakankami nepriklausomos kontrolės mechanizmai ir glaudūs politikų bei tam tikrų įmonių tarpusavio ryšiai skatina korupciją.
Kai kyla rimtų įtarimų, sistemingai trūksta ryžtingų veiksmų tiriant su aukšto lygio pareigūnais ar jų artimiausiais asmenimis susijusius korupcijos atvejus ir persekiojant pažeidėjus.
Susirūpinimą vis dar kelia atsakomybė už sprendimus baigti tyrimus, nes nėra veiksmingų priemonių, kuriomis būtų galima užginčyti prokuratūros sprendimus netraukti baudžiamojon atsakomybėn už įtariamą nusikalstamą veiką.
Kovos su korupcija sistemą dar labiau silpnina dėl žiniasklaidos laisvės apribojimų mažėjančios pilietinės priežiūros galimybės, pilie­ tinės visuomenės organizacijoms priešiška aplinka ir pasikartojantys sunkumai taikant skaidrumo ir galimybių visuomenei susipažinti su informacija taisykles.
2021 m. gruodžio mėn.
Vyriausybė atidėjo daugumos 2020–2022 m. laikotarpiu numatytų kovos su korupcija strategijos priemonių įgyvendinimą (17);
(27)
norint pritraukti verslą ir sudaryti sąlygas ekonomikos augimui, itin svarbūs veiksniai yra teisingumo sistemos nepriklausomumas, veiksmingumas ir kokybė.
Teismų nepriklausomumas tebekelia susirūpinimą.
Nacionalinė teismų taryba ir toliau patiria sunkumų bandydama atsverti Nacionalinės teismų tarnybos pirmininko įgaliojimus.
Dėl Aukščiausiojo Teismo pirmininko rinkimo taisyklių kyla politinės įtakos šalies aukščiausiajam teismui pavojus.
Kadangi trūksta bylų paskirstymo sistemos skaidrumo, šalys negali patikrinti, ar veiksmų laisve buvo naudotasi netinkamai.
Buvo iškelta klausimų dėl Konstitucinio Teismo, kurį sudaro Parlamento be teisminių institucijų dalyvavimo išrinkti nariai, vaidmens peržiūrint bendrosios kompetencijos teismų sprendimus;
(17) Balandžio 27 d.
Komisija išsiuntė Vengrijai pranešimą pagal 2020 m. gruodžio 16 d. Europos Parlamento ir Tarybos reglamento (ES, Euratomas) 2020/2092 dėl bendro Sąjungos biudžeto apsaugos sąlygų režimo (OL L 433I, 2020 12 22, p. 1) 6 straipsnio 1 dalį.